અંધેરીમાં ઑફિસ હોવાથી રોજ સવારે એસ્કેલેટરનો ઉપયોગ કરનાર પ્રવાસી નીલેશ મહેરાએ મિડ-ડે LOCALને જણાવ્યું હતું કે ‘સવારે પ્રવાસીઓની પ્લૅટફૉર્મ પર ખાસ્સી ભીડ રહેતી હોય છે એવા સમયે જો એસ્કેલેટર બંધ પડી જાય તો અસુવિધા ઊભી થાય છે. એસ્કેલેટરની ખરી જરૂરિયાત પીક અવર્સમાં જ હોય છે અને એ સમયે કાર્યરત ન રહે તો શું કામનું? વારંવાર બંધ પડી જતા એસ્કેલેટરને કારણે પ્રવાસીઓને પરેશાની થાય છે. બ્રિજના દાદરાઓ ચડવા પડે છે. આવા એસ્કેલેટરની કાળજી લઈ ચાલુ રાખવા જોઈએ જેથી પ્રવાસીઓને હેરાન થવું ન પડે.’